அந்தப் பகுதியில்தான் தோழி பானுமதியைப் பார்க்கிறார் எம்.ஜி.ஆர். பார்த்ததுமே மண்டைக்குள் பல்பு எரிய அதற்குப் பிறகு தோழியை எப்போ பார்க்கிறது என உருகி உருகி உடம்பு இளைக்கிறார் தலைவர். அருவியில் குளித்துக் கொண்டிருக்கும் பானுமதி ஒரு கையை மட்டும் கரையில் வைத்தபடி படுத்திருக்க, பாறைகளுக்குள் ஒளிந்தபடி பக்கத்தில் வந்து அவரது விரலில் மருதாணி வைத்து விடுகிறார். 'என்னம்மா உன்னைப் பார்க்காம... சாப்பிட முடியலையே உன்னைப் பார்க்காம...' என டபுள் ரொமான்ஸ் காட்டும் எம்.ஜி.ஆரைப் பார்த்தாலே பதறிப் பத்தடி தூரம் தெறிக்கிறார் பானுமதி. அதற்கு அப்புறம், அவரைத் தேடி நம்ம எம்.ஜி.ஆர் மீண்டும் அருவியின் உச்சிக்குப் போய், 'நாம இங்க இருக்கவேண்டிய ஆளே இல்ல... நம்ம ரேஞ்சே வேற...' என்பதை உணர்ந்து கொள்கிறார். பாகுபலியாக பல்வாள்தேவனின் ஆட்சியில் இருக்கும் அரண்மணைக்குள் நுழைகிறார். அங்கே பல்வாள்தேவன் தனக்குத்தானே சிலை நிறுவிக்கொள்ளக் குடிமக்களைப் போட்டு வறுத்தெடுப்பதைப் பொறுக்கமாட்டாமல் கொதித்தெழுகிறார். இப்படி முடிந்த முதலாம் பாகுபலியை கட்டப்பா ஏன் கொன்றார் என்ற கேள்விக்கு விடையாக வருகிறது பாகுபலி -2. தி எம்.ஜி.ஆர் வெர்ஷன்.